CELEX: 32005D0661
Language: sk
Date: 2005-09-16 00:00:00
Title: 2005/661/ES: Rozhodnutie Komisie zo 16. septembra 2005, ktorým sa mení a dopĺňa dodatok k prílohe XIV k Aktu o pristúpení z roku 2003, pokiaľ ide o určité prevádzkarne v sektore mäsa na Slovensku [oznámené pod číslom K(2005) 3451] Text s významom pre EHP

21.9.2005   
            
            
               SK
            
            
               Úradný vestník Európskej únie
            
            
               L 245/18
            
         
      ROZHODNUTIE KOMISIE
   
   zo 16. septembra 2005,
   ktorým sa mení a dopĺňa dodatok k prílohe XIV k Aktu o pristúpení z roku 2003, pokiaľ ide o určité prevádzkarne v sektore mäsa na Slovensku
   [oznámené pod číslom K(2005) 3451]
   (Text s významom pre EHP)
   (2005/661/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1) a najmä na jeho odsek d) oddielu B kapitoly 5 prílohy XIV,
   keďže:
   
               (1)
            
            
               V odseku a) oddielu B kapitoly 5 prílohy XIV k Aktu o pristúpení z roku 2003 sa stanovuje, že štrukturálne požiadavky ustanovené v prílohe I k smernici Rady 64/433/EHS z 26. júna 1964 o zdravotných podmienkach pri produkcii čerstvého mäsa a jeho uvádzania na trh (2) a v prílohách A a B k smernici Rady 77/99/EHS z 21. decembra 1976 o zdravotných problémoch, ktoré ovplyvňujú trh s mäsovými výrobkami v rámci Spoločenstva (3), sa do 31. decembra 2006 nebudú uplatňovať na prevádzkarne na Slovensku uvedené v dodatku (4) k tejto prílohe, ak budú splnené nižšie uvedené podmienky.
            
         
               (2)
            
            
               Dodatok k prílohe XIV k Aktu o pristúpení z roku 2003 sa zmenil a doplnil rozhodnutiami Komisie 2004/463/ES (5) a 2005/189/ES (6).
            
         
               (3)
            
            
               Podľa oficiálneho vyhlásenia príslušného slovenského úradu tri prevádzkarne v sektore mäsa už ukončili proces aktualizácie a v súčasnosti sú v úplnom súlade s právnymi predpismi Spoločenstva. Tieto prevádzkarne by sa preto mali vyňať zo zoznamu prevádzkarní, na ktoré sa vzťahuje prechodné obdobie.
            
         
               (4)
            
            
               Jedna prevádzkareň na uvedenom zozname vynaložila značné úsilie na splnenie štrukturálnych požiadaviek stanovených v právnych predpisoch Spoločenstva. Táto prevádzkareň však v dôsledku výnimočných technických prekážok nie je v stave svoj proces aktualizácie do stanoveného termínu ukončiť. Preto je opodstatnené tejto prevádzkarni povoliť dlhšie obdobie na ukončenie procesu aktualizácie.
            
         
               (5)
            
            
               Dodatok k prílohe XIV k Aktu o pristúpení z roku 2003 by sa preto mal zodpovedajúcim spôsobom zmeniť a doplniť. V záujme zrozumiteľnosti by sa mal nahradiť.
            
         
               (6)
            
            
               Opatrenia stanovené v tomto rozhodnutí boli oznámené Stálemu výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dodatok k prílohe XIV k Aktu o pristúpení z roku 2003 sa nahrádza textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 16. septembra 2005
      
         
            Za Komisiu
         
         Markos KYPRIANOU
         
         
            Člen Komisie
         
      
   
   
      (1)  Ú. v. EÚ L 236, 23.9.2003, s. 33.
   
      (2)  Ú. v. ES 121, 29.7.1964, s. 2012. Smernica naposledy zmenená a doplnená smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33; korigendum uverejnené v Ú. v. EÚ L 195, 2.6.2004, s. 12).
   
      (3)  Ú. v. ES L 26, 31.1.1977, s. 85. Smernica naposledy zmenená a doplnená smernicou 2004/41/ES.
   
      (4)  Ú. v. EÚ C 227 E, 23.9.2003, s. 1654.
   
      (5)  Ú. v. EÚ L 156, 30.4.2004, s. 138; korigendum uverejnené v Ú. v. EÚ L 202, 7.6.2004, s. 95.
   
      (6)  Ú. v. EÚ L 62, 9.3.2005, s. 34.
   
      PRÍLOHA
      
         
            „Dodatok
            uvedený v oddiele B kapitoly 5 prílohy XIV (1)
            
            Zoznam prevádzkarní vrátane nedostatkov a termínov na ich nápravu
            
                        Vet. č.
                     
                     
                        Názov prevádzkarne
                     
                     
                        Nedostatky
                     
                     
                        Dátum dosiahnutia plného súladu
                     
                  
                        GA 6-2
                     
                     
                        Sered'ský MP a.s., Bratislavská 385, Sered'
                     
                     
                        Smernica Rady 64/433/EHS:
                        
                                     
                                 
                                 
                                    príloha I kapitola I bod 1 písm. a), b) a g)
                                 
                              
                                     
                                 
                                 
                                    príloha I kapitola I bod 11
                                 
                              
                                     
                                 
                                 
                                    príloha I kapitola II bod 14 písm. a)
                                 
                              Smernica Rady 77/99/EHS:
                        
                                     
                                 
                                 
                                    príloha A kapitola I bod 2 písm. a), b) a c)
                                 
                              
                                     
                                 
                                 
                                    príloha A kapitola I bod 11
                                 
                              
                     
                        31.12.2006
                     
                  
                        PB 5-6-1
                     
                     
                        Slovryb a.s., Príbovce Hospodárske stredisko Považská Bystrica-Rybníky, Žilinská 776/3, 017 01
                     
                     
                        Smernica Rady 91/493/EHS:
                        
                                     
                                 
                                 
                                    príloha I kapitola III.I bod 1
                                 
                              
                                     
                                 
                                 
                                    príloha, kapitola III.I bod 2 písm. a), b), c), d), e) a g)
                                 
                              
                                     
                                 
                                 
                                    príloha, kapitola III.I bod 9
                                 
                              
                     
                        30.11.2006
                     
                  
               
            
                        Vet. č.
                     
                     
                        Názov a adresa prevádzkarne
                     
                     
                        Sektor: mäso
                     
                     
                        Dátum dosiahnutia súladu
                     
                  
                        Činnosť prevádzkarní
                     
                  
                        Čerstvé mäso, porážka, rozrábka
                     
                     
                        Mäsové výrobky
                     
                     
                        Chladiarenský sklad
                     
                  
                        PE 6-10
                     
                     
                        Colagen Slovakia, s.r.o. Kúpeľná 193 958 04 Partizánske
                     
                     
                        x
                     
                     
                        x
                     
                     
                         
                     
                     
                        30.11.2005
                     
                  
      
      
         (1)  Text prílohy XIV je uverejnený v Ú. v. EÚ L 236, 23.9.2003, s. 915.“